Tre venners  ellers hyggelige motorcykeltur endte torsdag aften helt galt. De to af de tre personer på motorcykel stødte pludselig sammen. Det skete ved 20.30-tiden nær krydset  Nørkærvej og Korupvej ved Skelund. Sammenstøddet kan ifølge Nordjyllands Politi skyldes en lavtstående sol, som har blokeret for udsynet for trafikanterne. Den ene af de to motorcyklister endte i grøften med skader, som af redningsberedskabet blev vurderet til at skulle behandles på Aalborg Universitetshospital. - Vi får at vide, at personen ikke er kommet livstruende til skade, så jeg vil tro, det handler om afstanden til sygehuset, når der bliver rekvireret en helikopter til at hente vedkommende, siger vagtchef hos Nordjyllands Politi, Henrik Beck. Han er ikke bekendt med den tilskadekomne motorcyklists køn eller alder eller tilhørsforhold iøvrigt.

Opsummering:
En motorcyklist er fløjet til Aalborg Universitetshospital efter at have været impliceret i en ulykke ved Skelund.